’n Potensiële kommersiële koper soek ’n eiendom wat dadelik reg is om te gebruik. Die koper wil nie nog dinge moet regmaak nie.
As alles op die perseel skoon en reg vir ’n nuwe intrekker is, kan dit waarskynlik ’n beter verkoopprys vir die verkoper beteken – heel waarskynlik meer as wat die verkoper moes bestee om alles reg te ruk.
Beklemtoon die natuurlike lig wat die ruimte kry, aangesien dit belangrik is om ’n gesonde en kalm werkomgewing te skep.
As daar nie baie natuurlike lig is nie, maak seker dat al die ligte werk en aangeskakel is wanneer potensiële kopers die perseel besoek.
Daar is ’n groeiende vraag na gesonder werkplekke en enige aspek wat die werkomgewing verbeter, sal die eiendom ook meer aanloklik maak.
Vra jou eiendomsagent om ook vooraf deur en om die eiendom te loop en jou attent te maak op enigiets wat jy gemis het. Sekere dinge sal onmiddellik vir ’n ervare koper of agent uitstaan.